Lolland-Falsters Stifts-Tidende, 1836-02-05
J de holsteenske Provindsialstænders 29de Møde og de derpaa følgende, blev Committee=Beretningen om Hr. Overretsadvocat Löcks Proposition om Stænderforsamlingernes Offentlighed, foredraget af Hr. Etatsraad Falck. J denne Beretning havde Committeens Majoritet, (Lock og Etatsraad Falck) udtalt sig for Offentligheden, fordi Forsamlingen efter dens repræsentative Karakteer ikke kunde være hemmelig, fordi Offentligheden vilde bidrage til at holde den Deputerede til Pligtens Opfyldelse, og fremme Tilliden mellem disse og Vælgerne, hvorimod Minoriteten (Grev v. ReventlowCriminil) bestred Offentlighedens Jndførelse af flere Grunde, hvoriblandt, at Forsamlingen vilde sættes formeget under Publikums Jndflydelse, og denne virke ligesaa skadeligt paa den Svage og Ængstelige som paa den Lidenskabelige og Ærgjerrige. Han formeente det endog Upassende, allerede at andrage, paa en Forandring i en Lov, hvis Liberalitet er saa umiskjendelig, og at man hellere burde oppebie Jnstitutionens gradvise Udvikling. Fra Tilskuerne og Tilhørerne paa Tribunen kunde heller ikke altid ventes den tilforladeligste Underretning, og en mere authentisk Kundskab end den, der tages af Protocollerne, er ikke tænkelig, skjøndt han vel indrømmede Ønskeligheden i at den blev fuldstændigere udbredt. Skulde hans Mening ikke vinde Forsamlingens bifald, erklærede han sig slutteligen for Etatsr. Falck modificerede Votum, der gik ud paa 1) at ikkuns et vist Antal Personer skulde tilstædes Adgang efter billetter, uddeelte deels af de Deputerede, deels af Præsidenten, deels af den kongl. Commissair, 2) at Offentligheden kun burde finde Sted ved endelige Forhandlinger, ikke under Beraadslagningerne eller under Afstemningen; og 3) kuns under Behandlingen af visse Gjenstande, at f. Ex. Forhandl. om Takadressen kunde undtages. Begyndelsen skulde skee med den 3die ordentlige Forsamling. Han meente derfor at man for Øieblikket skulde indskrænke sig til at petitionere hos Hs. Majestæt om, at næste Forsamling maatte vorde forelagt til Overveielse, et Udkast til en Forordning om Offentlighed i Stændernes Møder. Disse Modificationer kunde Hr. Overretsadv. Lock ikke efter hans Anskuelser tiltræde, Udsættelse maatte han ansee overflødig, og en saa indskrænket Offentlighed ikke af den Værdi, at man skulde bede derom. Flere Talere yttrede sig derpaa, deels modificerende, deels ubetinget imod, deels ubetinget for Stænderforsamlingernes Offentlighed. Saaledes foreslog Etatsr. Donner det Amendement: at Forsamlingen skulde beslutte ikke yderligere at fremme Sagen, hvorimod Kammerjunker d'Aubert proponerede at de holsteenske Stænderforsamlinger i Regelen skulde være offentlige, og at de nærmere fornødne Bestemmelser med Hensyn til Forretningsordenen maatte overlades Stænderne under Medvirkning af den kongl. Commissair. Etatsr. Weise foreslog: 1) at Hs. Maj. vilde tilstæde Mødernes Offentlighed for næste Forsamling, og at saamange Tilhørere mod Entreebilletter maatte indlades, som Rummet kunde tillade, dog at det overlodes Forsamlingen at nægte Adgang i enkelte Tilfælde under beraadslagningerne, ligesom den heller ikke burde finde Sted under Afstemningen; og 2) at den fornødne Bekjendtgjørelse derom maatte udgaae, og et Lovudkast forelægges næste Stænderforsamling til Overveielse. Den kongl. Commissair gjorde endelig opmærksom paa, at den Grad af Offentlighed som er indrømmet, staaer i et saadant Forhold til Jnstitutionens Væsen, at den proponerede Art af Offentlighed vilde komme i Collision med den bestaaende Jndretning. Propositionen var i sit Omfang, yttrede han endvidere, uden Exempel selv i en Forbundstat med bevilligende Stænder, og navnligen i Preussen finder langtfra ikke den Offentlighed Sted som hos os. J dette Land kom Forhandlingerne først et heelt Aar efter til almindelig Kundskab. Præsidenten vælges af Kongen, og Committeerne beroe ikke paa Forsamlingens, men paa Præsidentens Valg. Den Sætning, at den foreslaaede Offentlighed, lige saa godt kan bestaa med Forbundsdagens Love, som den, man allerede har, kan derfor ikke komme til almindelig Anvendelse, fordi den maa modificeres efter Stænderindretningernes Forskjellighed i de særskilte Stater.